jkorsvik/nowiki_second_scrape_merged huggingface dataset:
Bryting under Panamerikanske leker 2011

Bryting under Panamerikanske leker 2011. Bryting var er av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om atten titler i fri- og grekersk-romersk stil for både menn og damer. Cuba ble beste nasjon med ni gullmedaljer foran USA med fem.


== Medaljer ==


== Medaljevinnerne ==


== Menn ==


=== Gresk-romersk stil ===


=== Fristil ===


== Damer ==


=== Fristil ===


== Eksterne lenker ==
Panamerikanske leker 2011
Tennis under Panamerikanske leker 2011

Tennis under Panamerikanske leker 2011. Tennis er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om fem titler, single og double for både damer og menn og i mixeddoble.


== Medaljer ==


=== Medaljevinnerne ===


== Eksterne lenker ==
Panamerikanske leker 2011
Jens O. Sunde

Jens Olav Sunde (født 1. mai 1950) er en musiker, manager og arrangør fra Bindal i Nordland. Han har vært en markant skikkelse innen trøndersk rockebransje siden tidlig på 80-tallet som blant annet arrangøren av Trøndersk mesterskap i pop og rock. Sunde sto bak en rekke pop/rockekonserter som ble avholdt i Trondheim i årene 1981 til 1985, og var tidligere arrangerte flere større konserter/dansefester  i Brønnøysund på 1970-tallet. Han var arrangør av Trondheimsfestivalen i Duedalen i 1983. Jens O Sunde var manager for flere trønderske artister på 1980-tallet, blant annet Åge Aleksandersen, Terje Tysland og Hans Rotmo.
Sunde arrangerte turneer med internasjonalt kjente band som Nazareth, Uriah Heep og Bonnie Tyler.


== Musiker ==
Sunde spilte i band 1969-1979, først «Groovy» sammen med bestekompis Tor Evensen som senere ble bassist i Sambandet og i dag er manager for Åge. Senere ble Sunde med i «Torghatten Band» sammen med Gunnar Pedersen som etterhvert ble gitarist for Åge. Sunde er også en av de mange trommeslagerne som har vært innom Naboens Rockeband.


== Referanser ==
Det vanskelige valget

«Det vanskelige valget» er en roman av Margit Sandemo fra 1982. Originalens tittel er «Tre gåtor», men den har også vært utgitt under tittelen «Den gåtfulla dörren». Originalt var det en kortroman fra 1982, men Sandemo laget en lengre versjon av den for ukebladet Hjemmet, og det er den som foreligger som bok nå. Romanens hovedperson Caharina, ble allerede som barn bortlovet til Malcom Järnkrona. Da hun som 27-åring fikk et brev der han brøt forlovelsen, reiser Catharina til godet hans, forkledd som tjenestepike. Her kastes hun inn i et drama av kvinnehersketeknikk, mord og løgner. Og en gåtefull dør som skal skjule en hemmelighet. Det hviskes også om at gamle erverdige fru Agnetha Järnkrona skal gå igjen på godset. Da også Catharinas liv blir satt i fare, tilstår hun for Malcom hvem hun er, og et kjærlighetsforhold oppstår mellom de to, og boblen av ondskap sprekker på godset, slik at trådene nøstes sammen i god Sandemostil.  Boken ble utgitt som bok nr 21 i «Sandemoserien».


== Utgivelser i utvalg ==
«Margit Sandemos beste føljetonger nr 21», Bladkompaniet 1982 ISBN 82-509-1408-2
«Margit Sandemos beste dobbeltbok», Schibsted Forlag 2006


== Kilder ==
«Kjære Margit», Bladkompaniet 1994
Spanias Grand Prix 2010

Spanias Grand Prix 2011 (offisielt navn: LII Gran Premio de España var et Formel 1-løp som ble arrangert 9. mai 2010 på Circuit de Catalunya i Montmeló, Spania. Det var det femte løpet i Formel 1-sesongen 2010, og det første løpet i den europeiske delen av sesongen. Det ble vunnet av Red Bulls Mark Webber, som også startet fra pole position og ledet løpet fra start til mål. På de andre pallplasseringene kom Fernando Alonso i Ferrari og Sebastian Vettel i Red Bull.


== Klassifisering ==


=== Kvalifisering ===
Noter til tabellene:

Note 1:  - Vitalij Petrov fikk en gridstraff på fem plasser for å ha skiftet girkasse etter at han krasjet under fritrening og skadet bakenden på bilen.
Note 2:  - Timo Glock og Lucas di Grassi i Virgin fikk begge en gridstraff på fem plasser fordi teamet ikke meldte fra til FIA om endringer i girutvekslingen innen tidsfristen for dette.
Note 3:  - Hispanias Karun Chandhok fikk også en gridstraff på fem plasser for en lignende girkasse-relatert forseelse.


=== Løpet ===
Noter til tabellene:

Note 4:  - både Lewis Hamilton og Vitantonio Liuzzi ble klassifisert ettersom de hadde fullført over 90% av løpsdistansen.


== Stillingen i mesterskapene etter løpet ==

 
Merk: Kun de øverste fem plasseringene er tatt med for hver av de to mesterskapene.


== Referanser ==


== Eksterne lenker ==
(en) 2010 Spanish Grand Prix – kategori av bilder, video eller lyd på Commons
Fredrik Balkåsen

Fredrik Balkåsen (født 13. mai 1989) er en svensk skihopper som representerer Holmens IF.
Han debuterte internasjonalt i 2005. I junior-VM deltok han i 2005, 2006, 2007 og 2009, med 24.-plass i Štrbské Pleso i 2009 som beste individuelle plassering. Han har hovedsakelig konkurrert i kontinentalcupen, der 94.-plass i 2009/10 er hans beste sammennlagtplassering. Han ble nummer 11 sammenlagt i FIS-cupen 2010/11. Balkåsen tok første gang poeng i verdenscupen da han ble nummer 30 i skiflygingsbakken i Harrachov 9. januar 2011. Det ene verdenscuppoenget ga ham 82.-plass sammenlagt sesongen 2010/11.
Balkåsen stilte i VM i Oslo i 2011, men ble diskvalifisert i storbakkekvalifiseringen og greide ikke å kvalifisere seg til rennet i normalbakken. Han ble svensk mester i mellombakke i 2007 og i stor bakke i 2011.
Fredrik Balkåsen er sønn av Per Balkåsen, som var internasjonal skihopper og kombinertløper rundt 1980.


== Referanser ==


== Kilder ==
Svenska Skidförbundet: Backe/nordisk kombination (svenske mestere i skihopping og kombinert, besøkt 22. oktober 2011)
FIS Ski Jumping: Balkaasen wins title in Sweden (14. mars 2011, besøkt 22. oktober 2011)
Värmlands Folkblad: Fredrik Balkåsen uttagen i landslaget (23. oktober 2009, besøkt 22. oktober 2011)


== Eksterne lenker ==
(en) Fredrik Balkåsen – FIS (skihopping)
Taito (selskap)

Taito er en japansk TV-spillsutvikler. Selskapet ble startet 1953 av russeren Michael Kogan og solgte da vareautomater. I 1992, lagde Taito en CD-ROM-basert spillkonsoll med navnet WOWOW, men systemet ble ikke lansert. Selskapet eies siden 2005 av Square-Enix.


== Kjente spill ==
Kjente spill/spillserier som inngår i selskapet er blant annet følgende:

Arkanoid
Bubble Bobble
Bust-A-Move
Lufia
Qix
Space Invaders


== Referanser ==


== Eksterne lenker ==
Offisielt nettsted 
(en) Taito Corporation – kategori av bilder, video eller lyd på Commons
Fliktangkvabbe

Fliktangkvabbe er en liten tangkvabbeart.
Denne arten kan kjennes på den frynsete kjøttfliken mellom øynene, og på at ryggfinnen har et hakk mellom pigg- og bløtstråledelen. Den kan bli opptil 8,5 cm lang.
Fliktangkvabbe er utbredt i Svartehavet, Middelhavet og i det nordøstre Atlanterhavet fra Kanariøyene, Madeira og Marokko til sørvestkysten av De britiske øyer. Arten er knyttet til fjæresonen og forekommer i tidevannsdammer og på grunt vann med fjellbunn.
Den er den eneste arten i slekten Coryphoblennius.


== Litteratur ==
P. Pethon (1998). Aschehougs store fiskebok (4 rev. utg.). Aschehoug. s. 379. ISBN 82-03-22260-9. 


== Eksterne lenker ==
(en) Fliktangkvabbe – oversikt og omtale av artene i WORMS-databasen 
(en) Fliktangkvabbe i Global Biodiversity Information Facility 
(en) Fliktangkvabbe hos FishBase 
(en) Fliktangkvabbe hos ITIS 
(en) Fliktangkvabbe hos NCBI 
(en) Kategori:Coryphoblennius galerita – bilder, video eller lyd på Wikimedia Commons 
(en) Coryphoblennius galerita – galleri av bilder, video eller lyd på Wikimedia Commons 
Coryphoblennius galerita – detaljert informasjon på Wikispecies 
(en) Coryphoblennius galerita (Linnaeus, 1758) Montagu's blenny - FishBase
Sambódromo da Marquês de Sapucaí

Sambódromo da Marquês de Sapucaí er en sambadrom (en sambaarena) i sentrum av Rio de Janeiro. Her konkurrerer sambaskolene hvert år under karnevalet. Sambadromen er tegna av Oscar Niemeyer og ble bygd i 1984. Den består av en 700 meter lang gate med tribuner langs begge sidene. Den har en tilskuerkapasitet på rundt 90 000. I enden av arenaen ligger plassen Praça da Apotese, hvor danserne samles etter paraden. Denne plassen brukes også av og til til konserter.
Sambadromen skal brukes under Sommer-OL 2016 som arena for bueskyting og maraton. Før OL vil tilskuerkapasiteten økes med ytterligere 18 000.


== Eksterne lenker ==
(en) Sambódromo da Marquês de Sapucaí – kategori av bilder, video eller lyd på Commons
Shengli oljekraftverk

Shengli oljekraftverk er et varmekraftverk i provinsen Shandong i det nordlige Kina. Det har en installert produksjonskapasitet på 1000 MW. Brenseltypene er olje. Operatør er selskapet SEPCO.


== Eksterne lenker ==
Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Shidongkou gasskraftverk

Shidongkou gasskraftverk er et varmekraftverk i provinsen Shandong i det østlige Kina. Det har en installert produksjonskapasitet på 1050 MW. Brenseltypene er LNG og naturgass. Operatør er selskapet Huaneng Group, som ellers opererer en rekke kullkraftverk i Shanghai og andre provinser.


== Eksterne lenker ==
Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Fadlabi

Cassius Fadlabi (født 10. oktober 1975) er en norsk-sudansk kunstner, skribent og performer bosatt i Oslo. Fadlabi er oppvokst i Khartoum, Sudan, fra 2003 har han bodd i Norge. Han er utdannet ved Kunstakademiet i Oslo (KHiO), Al-Neelain University i Khartoum og Sudan University of Science and Technology. Til daglig driver han Kartohum Contemporary Art Center i Oslo sammen med Karin Erixon.


== Bakgrunn og arbeid ==
Fadlabis første utstilling var på Goethe Instituttet i Khartoum, 1998. I 2008 var han med på å etablere utstillingskonseptet One Night Only, en kunstnerdreven plattform i Oslo som presenterte en kunstner hver mandag.Fadlabi er kjent for sin fremføring av diktet «Naomi» under minnemarkeringen i Oslo 22. juli 2012 rett før Karpe fremførte sangen «Påfugl».I 2014 presenterte Fadlabi og Lars Cuzner kunstprosjektet European Attraction Limited. De gjenopprettet Kongolandsbyen. Den originale Jubileumsutstillingen på Frogner 1914 var en menneskelig menasjeri som viste fram åtti senegalesiske kvinner, menn og barn under primitive forhold til allmenn beskuelse og fornøyelse i flere måneder. I mai 2014, som en del av grunnlovsjubileet i 1914, åpnet Fadlabi og Cuzner en rekonstruksjon av utstillingen. De utfordret original utstillingen, især at Norge hadde hatt en utstilling med menneskelig menasjeri med tilskuere. Nylige utstillinger inkluderer Sharjah Biennial 11, Bergen Assembly, Museet for Samtidskunst (Oslo), Kunsthall Oslo, Unge Kunstneres Samfund (Oslo), Munchmuseet i bevegelse (Oslo), NY Art Book Fair (New York), Performa 15 (New York), Temporary Gallery (Köln), Nile Sunset Annex (Kairo), Al Riwaq (Manamah), The Saudi Arts Council (Jeddah), Darat Al Funun (Amman), Townhouse (Kairo), Survival Kit (Riga) og Chroma Zone (Saint Paul, Minnesota).


== Referanser ==


== Eksterne lenker ==
(en) Fadlabi på Internet Movie Database 
(en) Fadlabi offisiell side Arkivert 8. juli 2019 hos Wayback Machine.
Steinborer

Steinborer er en tangkvabbeart. Den har en grenet «antenne» over hvert øye, og kan bli opptil 30 cm, selv om den som regel er kortere enn 20 cm. 
Utbredelsen omfatter det nordøstlige Atlanterhavet fra Marokko til De britiske øyer, Middelhavet og Marmarahavet. Eldre litteratur angir at den finnes ved Madeira og Azorene, men det skyldes forveksling med en annen art, Parablennius ruber. Selv om den er vanlig ved Skottland, er den aldri funnet i Norge.
Steinborer finnes fra fjæra og ned til ca. 12 m dyp. Eldre fisker finnes på steingrunn, mens små fisker holder til i områder med tare. Arten er svært nysgjerrig og blir ofte sett av sportsdykkere.


== Litteratur ==
P. Pethon (1998). Aschehougs store fiskebok (4 utg.). Aschehoug. ISBN 82-03-22260-9. 


== Eksterne lenker ==
(en) Steinborer – oversikt og omtale av artene i WORMS-databasen 
(en) Steinborer i Global Biodiversity Information Facility 
(en) Steinborer hos FishBase 
(en) Steinborer hos ITIS 
(en) Steinborer hos NCBI 
(en) Kategori:Parablennius gattorugine – bilder, video eller lyd på Wikimedia Commons 
(en) Parablennius gattorugine – galleri av bilder, video eller lyd på Wikimedia Commons 
Parablennius gattorugine – detaljert informasjon på Wikispecies 
(en) Parablennius gattorugine (Linnaeus, 1758) Tompot blenny - FishBase
Kverndalen

Kverndalen kan ha flere betydninger.


== Steder ==
Kverndalen – et boligområde på Jessheim.
Kverndalen – en bydel i Skien.
Kverndalen i Hedmark.


== Personer ==
Sebjørn Kverndalen, en norsk rosemaler fra Nore i Numedal som levde i Norge på 17- og 1800-tallet


== Industri ==
Kverndalen Brug – en hjørnesteinsbedrift på Jømna i Elverum kommune i Hedmark.
Tangkvabbe

Tangkvabbe er den eneste tangkvabbearten som forekommer i norske farvann.
Den er den eneste europeiske tangkvabben uten grenete utvekster på hodet, og kan også kjennes på at den lange ryggfinnen har et lite hakk mellom pigg- og bløtstrålene. Huden mangler skjell, og fargen kan skifte raskt slik at fisken glir inn i omgivelsene. Lengden kan bli opptil 18 cm.
Arten er utbredt i det nordøstre Atlanterhavet fra Marokko og Madeira til Færøyene og Norge. Det finnes også i det vestlige Middelhavet, men er ikke vanlig der. I Norge finnes den bare fra på vestlandskysten fra Rogaland til Sogn og Fjordane.
Tangkvabbe er en typisk fisk for fjæresonen og er tatt ned til 30 m dyp. Den lever mellom tang på hard bunn. 


== Litteratur ==
P. Pethon (1998). Aschehougs store fiskebok (4 utg.). Aschehoug. ISBN 82-03-22260-9. 
F.E. Moen og E. Svensen (2003). Dyreliv i havet: Nordeuropeisk marin fauna (3 utg.). Kristiansund N: KOM forlag. ISBN 82-90823-541. 


== Eksterne lenker ==
(en) Tangkvabbe – oversikt og omtale av artene i WORMS-databasen 
(en) Tangkvabbe i Encyclopedia of Life 
(en) Tangkvabbe i Global Biodiversity Information Facility 
(no) Tangkvabbe hos Artsdatabanken 
(en) Tangkvabbe hos FishBase 
(en) Tangkvabbe hos ITIS 
(en) Tangkvabbe hos NCBI 
(en) Kategori:Lipophrys pholis – bilder, video eller lyd på Wikimedia Commons 
Lipophrys pholis – detaljert informasjon på Wikispecies 
(en) Lipophrys pholis (Linnaeus, 1758) Shanny - FishBase
Øyeflekket tangkvabbe

Øyeflekket tangkvabbe er en tangkvabbe fra europeiske farvann.
Den en karakteristisk høy ryggfinne med en øyelignende flekk. Denne flekken minner om tegninger på sommerfuglvinger, og har gitt arten navn på mange språk, for eksempel havsfjäril på svensk. Lengden kan bli opptil 20 cm.
Utbredelsen omfatter Middelhavet, Svartehavet og det nordøstre Atlanterhavet fra Marokko til Den engelske kanal. Øyeflekket tangkvabbe forekommer på dypere vann, 10–100 m, enn de fleste andre tangkvabber. Den finnes helst på skjellbunn og på steder med kalkalger.


== Litteratur ==
P. Pethon (1998). Aschehougs store fiskebok (4 utg.). Aschehoug. ISBN 82-03-22260-9. 


== Eksterne lenker ==
(en) Øyeflekket tangkvabbe – oversikt og omtale av artene i WORMS-databasen 
(en) Øyeflekket tangkvabbe i Encyclopedia of Life 
(en) Øyeflekket tangkvabbe i Global Biodiversity Information Facility 
(en) Øyeflekket tangkvabbe hos FishBase 
(en) Øyeflekket tangkvabbe hos ITIS 
(en) Øyeflekket tangkvabbe hos NCBI 
(en) Kategori:Blennius ocellaris – bilder, video eller lyd på Wikimedia Commons 
Blennius ocellaris – detaljert informasjon på Wikispecies 
(en) Blennius ocellaris Linnaeus, 1758 Butterfly blenny - FishBase
Quang Tri (provins)

Quang Tri (på vietnamesisk Quảng Trị) er en provins i nordre Vietnam. 


== Administrativ innleding ==
I tillegg til byene Đông Hà og Quảng Trị, er Quang Tri delt inn i åtte distrikter:

Cam Lộ
Cồn Cỏ
Đa Krông
Gio Linh
Hải Lăng
Hướng Hóa
Triệu Phong
Vĩnh Linh


== Geografi ==

Quang Tri er plassert i det nordlige, sentrale Vietnam, og grenser i nord til Quang Binh, Thừa Thiên-Huế i sør og Savannakhet i Laos i vest. Mot øst ligger provinsen mot Sørkinahavet, med en kystlinje på 75 km. Bortsett fra det flate kystlandskapet, er provinsen dominert av høydedrag, åser og Trường Sơn-fjellene. 
Fjellene har trange daler og bratte fjellsider som er dekket av tett eviggrønn løvskog, og de fleste fjelltoppene er mellom 1 200 og 2 100 meter over havet, men noen er opptil 2 400 moh.
Fra vannskillet i det sentrale høylandet innen provinsen, renner elvene enten østover mot Sørkinahavet, eller vestover mot Laos eller Kambodsja. De som renner østover, går gjennom bratte juv og trange daler direkte mot kysten, hvor de det siste stykket renner rolig på sandbunn ut mot havet. Elvene som renner vestover følger lengre ruter gjennom varierende terreng.
Det smale kystlandskapet mellom fjellene og havet består av steinete områder og belter av sanddyner, og der hvor det er muligheter til landbruk, er det hovedsakelig rismarker.
Værmessig varierer det mellom store temperaturforskjeller og nedbør, med varme og tørre sørvestlige vinder i perioden mai til september, og kjøligere og våtere vær i regntiden, mellom november til midten av mars. Gjennomsnittstemperaturen er 24 °C, kan bli så lav som ned til 7 °C i regntiden.


== Historie ==

Området var opprinnelig befolket med Chamfolket som snakket et malayopolynesiske språk. Området ble erobret sammen med det meste av dagens sentrale Vietnam av det kinesiske Qin-dynastiet, men ble etter Chamfolkets opprør mot den kinesiske herskeren ble dette en del av kongedømmet Champa. Utover på 1300- og 1400-tallet ble området invadert av vietnamesiske klaner og etter hvert befolket av vietnamesere.
Hele regionen ble inntatt av Frankrike i 1874, og ble fra 1887 en del av Fransk Indokina som en del av protektoratet Annam. Da Vietnam ble delt etter Genève-konferansen i 1954, ble Quang Tri den nordligste provinsen i Sør-Vietnam og grensende opp til Den demilitarisert sonen. Dette gjorde at provinsen ble en sentral krigsskueplass under Vietnamkrigen, særlig under Tết-offensiven og slaget ved Khe Sanh (som ligger i provinsen) i 1968, og under Påskeoffensiven i 1972 hvor hele provinsen ble inntatt av Nord-Vietnam for en periode, som behold deler av den resten av krigen.


== Se også ==
Slaget ved Khe Sanh
Første slag om Quảng Trị
Andre slag om Quảng Trị


== Eksterne lenker ==
(vi) Offisielt nettsted 
(en) Quang Tri – kategori av bilder, video eller lyd på Commons 
Provinsens offisielle nettsider
Maogang

Maogang (kinesisk: 茂港区; pinyin: Màogǎng Qū) er et bydistrikt i byprefekturet Maoming i provinsen Guangdong i Folkerepublikken Kina.
Maogang har et areal på 372 km² og teller ca. 470.000 innbyggere (2003). 


== Eksterne lenker ==
Lokalregjeringens hjemmesider
Maonan (Maoming)

Maonan (kinesisk: 茂南区; pinyin: Màonán Qū) er et bydistrikt i byprefekturet Maoming i provinsen Guangdong i Folkerepublikken Kina.
Maonan er et areal på 507 km² og teller ca. 740 000 innbyggere (2003). Det er sentrum for Maoming.
Jiangcheng

Jiangcheng (kinesisk: 江城区; pinyin: Jiāngchéng Qū, jyutping: Gong1sing4) er et bydistrikt i byprefekturet Yangjiang i provinsen Guangdong i Folkerepublikken Kina.
Jiangcheng har et areal på 453 km² og teller ca. 630.000 innbyggere (2003). 


== Eksterne lenker ==
Lokalregjeringens hjemmesider
Fotogram

Et fotogram er et fotografisk bilde som er laget ved lysets direkte innvirkning på et lysfølsomt medium, uten bruk av linser eller andre fokuseringsmåter. Man Ray var en av de fremste utøverne av denne kunstformen.
Spektrale bevis

Spektrale bevis er en form for bevisførsel basert på drømmer og visjoner. Det ble tillatt i domstolen i løpet av hekseprosessene i Salem i tiden 1692–1693 av det utpekte justitiarius William Stoughton. Bokheftet A Tryal of Witches ble tatt fra en nær samtidig rapport av hekseprosessene i Bury St. Edmunds i England i 1662, og denne ble benyttet som en modell for, og ble referert til, i domstolen da forhørsdommerne lette etter at slike bevis kunne bli benyttet i en rettssal.Spektrale bevis var vitnemål hvor den anklagede heksens ånd (engelsk: spectre = gjenferd) opptrådte for vitnet i en drøm eller en visjon (som for eksempel en svart katt eller ulv). Drømmen eller visjonen ble tillatt som bevis. Således kunne vitnene (som ofte var de som anklaget eller beskyldte) bevitne at «Goody Proctor bet, kløp og nesten kvalte meg», og det ble tatt som bevis for at det anklagede faktisk var ansvarlig for biting, klyping og kveling til tross for at de var et annet sted på samme tid.
Thomas Brattle, en handelsmann i Salem, merket forbauset hvor lett vitnene unngikk nøye granskning «når de som ble rammet hadde til hensikt og siktet til kun framtoningen og formen av slikt noe, sier G. Proctor, likevel sverger de bestemt at G. Proctor faktisk plagde dem; og de ble tillatt å gjøre så; som om det var ingen virkelig forskjell mellom G. Proctor og framtoningen av G. Proctor».Prost Cotton Mather argumenterte at det var formålstjenlig å tillate spektrale bevis i en juridisk rettergang, men advarte mot at domfellelse ikke burde bli basert på spektrale bevis alene da det var mulig for Djevelen å ta formen eller framtoningen til en uskyldig person. Robert Calef, en handelsmann, utga kampskriftet More Wonders of the Invisible World i 1700 hvor han kritiserte Mather for denne posisjonen. Calef fikk ikke tillatelse til å utgi sine innvendinger sin bok i Boston, og måtte derfor få den trykket i England. Increase Mather, far til Cotton Mather, demonstrerte mot boken ved å la den offentlige brente boken ved Harvard.Prost Increase Mather ble en motstander av spektrale bevis, men først etter at de anklagede i Salem var blitt hengt. Hans begrunnelse var ikke på det grunnlag at det faktisk var falske vitnemål, men for at det kunne være et bedrageri av demoner. Han utga Cases of Conscience Concerning Evil Spirits Personating Men, Witchcrafts, infallible Proofs of Guilt in such as are accused with that Crime, hvor han argumenterte at «Det var bedre at ti mistenkte hekser burde slippe unna enn at en uskyldig person burde bli dødsdømt.»


== Referanser ==


== Eksterne lenker ==
Salem Witch Trials FAQ Page